تهانى محمد الجبالى (9 نوفمبر1950 - 9 يناير 2022) هيا اول ست مصريه تتعين قاضيه فى مصر, اتعينت سنة 2003 بالمحكمه الدستوريه العليا كاول قاضيه مصريه. اتولدت تهانى الجبالى فى مدينه طنطا بمحافظة الغربيه و حصلت على المركز الخامس على مستوى الجمهوريه فى شهادة الثانويه العامه و درست القانون بكلية الحقوق و حصلت ليسانس الحقوق, جامعة القاهره سنة 1973. اشتغلت بالمحاماه بعد تخرجها لمدة 30 سنه, و هيا محاميه عند محكمه النقض و المحاكم العليا حتى قرار تعيينها كقاضيه, و تم انتخابها كاول عضوه فى المكتب الدائم لاتحاد المحامين العرب و بقت بداه اول ست مصريه و عربيه بتنتخب فى المستوى داه بالاتحاد من وقت تاسيسه فى سنو 1944. انتخبت تهانى الجبالى لدورتين على التوالى عضو بمجلس نقابه المحامين, كاول محاميه بتنجح فى عضويه المجلس من انشاء النقابه سنة 1912 كمان اشتغلت مستشاره قانونيه لكتير من المؤسسات الاقتصاديه الكبرى و بتدريس القانون فى بعض الجامعات, و هيا عضو لجنة القانون بالمجلس الاعلى بالثقافه و عضو الهيئه الاستشاريه لمكتبة الاسكندريه. بدايتها مع القضاء فكانت فى 22 يناير سنة 2003, لما صدر قرار جمهورى بتعيينها نائب رئيس المحكمه الدستوريه, ضمن هيئة المستشارين بالمحكمه الدستوريه العليا كاول قاضيه مصريه, حتى سنة 2007 لما عينت فى قاضيه بالقضاء العالى.